Iftu 



170 C. PLINII HIST. NAT. LIB. XXXI. 



Profluit (ut indicavimus) brevi spatio : mirumque, siliqua 

 silvestris amplecti radicibus fontem eum dicitur, semper 

 florens purpura. Et quaedam sui generis herba in labris 

 fonds viret. In Macedonia, non procul Euripidis poetae 

 sepulcro, duo rivi confluunt, alter saluberrimi polus, 

 alter mortiferi. 



Quae lapides fiant, aut lapidem faciant. 



XX. In Perperenis fons est, quamcumque rigat, lapi- 

 deam faciens terram : item calidae aquae in Eubae Delio. 

 Nam qua cadit rivus, saxa in altitudinem crescunt. In 

 Eurymenis dejectae coronae in fontem, lapides fiunt. In 

 Colossis flumen est , quo lateres conjecti , lapides extra- 

 huntur. In scyretico mtallo arbores quaecumque flumine 

 alluuntur, saxa fiunt cum ramis. Destillantes quoque 

 guttae in lapides durescunt in antris coryciis : nam 

 Miezae in Macedonia , etiam pendentes in ipsis cameris : 

 at in Coryco, quum cecidere. In quibusdam speluncis 

 utroque modo , columnasque faciunt , ut in Phausia 

 Chersonesi Rhodiorum in antro magno , etiam discolori 

 aspectu. Et hactenus contenti simus exemplis. 



De salubritate aquarum. 

 XXL. 3- Quaeritur inter medicos, cujus generis aquae 



